Nikolaj Nedermark kommer tilbage til Frederikshavn White Hawks. I to år har han spillet på Sjælland, men nu vender han atter næsen mod det nordjyske

22-årige Nikolaj Nedermark vender hjem. Efter to år på Sjælland kommer han tilbage til Nordjylland for at spille for Frederikshavn White Hawks. Nedermark spillede i Frederikshavn indtil for to år siden, hvor han tog til Sjælland. Han har gjort karriere i både Nordsjælland Cobras og senest IC Gentofte i 1. division. Nu vender han dog hjem, bekræfter direktør i Frederikshavn White Hawks, Mogens Andersen, over for Nordjyske Medier. - Vi har lavet en toårig aftale med Nikolaj, og vi er meget spændte på at følge ham i Frederikshavn igen, siger direktøren.